Results 136 to 150 of 352
Illustreerder: Zinelda McDonald
Ek is lief vir jou, Groot Beer!
Die eerste keer toe Lara vir Groot Beer sien, is op 'n skooluitstappie. Hy lyk nes haar teddie - net baie, baie groter.
Groot Beer lyk hartseer. Daarom gesels Lara met hom. “Moenie hartseer wees nie,” sê sy sag vir hom. “Ek is hier.”
Sy vertel vir hom hy is nie alleen nie. Sy sê vir hom hy hoef nie bekommerd te wees nie en sy vertel vir hom geheime waarvan niemand anders weet nie.
Maar toe Lara daardie middag by die huis kom, staan daar 'n tas en bokse in die gang. Sy hoor harde stemme en kort daarna ry Pappa weg.
“Moenie bekommerd wees nie, my skat,” sê Mamma vir haar. “Ek en jy gaan piekfyn wees.”
Maar daardie aand kan Lara nie slaap nie.
En kort voor lank klim iemand deur haar venster.
“Moenie hartseer wees nie,” sê 'n sagte stem. “Ek is hier.”
En daar is Groot Beer!
Kort voor lank beleef hulle hope avonture saam …
'n Sensitiewe, roerende storie oor 'n kind se hantering van egskeiding, en die wonderlike genesende krag van verbeelding en stories.
Ook in Engels beskikbaar as Big Bear, ISBN: 9780799389203.
Buksie en Bella
Illustreerder: Polly Dunbar
Buksie en Bella is heeldag besig, besig, besig! Hulle jaag mekaar, speel wegkruipertjie en hardloop rond en bont!
Hierdie pragtig geïllustreerde prenteboek is 'n ritmiese viering van die prettige, liefdevolle band tussen 'n baba en 'n hondjie.
In die klein rooi huis duik Buksie die hondjie onder die tafel in. Hy wag en kyk en wag nog 'n bietjie terwyl sy hart boems, boems, boems klop. En dan ... WHAAA! Uit die bloute verskyn die baba. Sy jil en gil en druk haar neus teen syne! Tyd om 'n nuwe wegkruipplek te kry ... Gou, Buksie! Gou, Buksie! Gou, Buksie .. GOU!
Met 'n snoesige, slaperige einde is hierdie die perfekte voorleesboek vir slaaptyd, en dit is 'n fantastiese geskenk vir jong lesers.
Party oggende voel Emma brommerig en grommerig.
Sy is nie lus om op te staan nie.
Sy is nie lus vir pap nie.
Sy is nie lus om met haar boetie te speel nie.
Een oggend toe Emma in die spieël kyk, sien sy iets baie vreemds.
Sy het snorbaarde, haar hele lyf is vol kolle ...
Haar neus wikkel en wriemel,
haar vel kriewel en kielie,
haar oë blits en haar tande flits in die spieël ...
En Emma verander in 'n LUIPERD!
Kort voor lank moet almal uit haar pad bly.
Ouma dink die luiperd hoort in die dieretuin, maar Emma se boetie het 'n slim plan...
Elke kleuter (en Ma en Pa!) sal identifiseer met hierdie prettige prenteboek oor daardie brommerige, grommerige oggende wanneer almal jou eerder met rus moet laat!
Annabel en Beer
R 29Jy spaar R 111
Op 'n dag maak Annabel 'n tekening van 'n beer - en dit word lewend! Annabel wys vir Beer al haar gunsteling-dinge, en Beer wys vir Annabel al syne - want maats help mekaar om die wêreld op nuwe maniere te sien.
Die coolste ouma op aarde
Ontmoet 'n paar moderne, ongewone en fantastiese oumas in hierdie prettige nuwe prenteboek uit die pen van Marita van der Vyver!
Toe meneer Venter deurskynend geword het
Vertaler: Nicol Stassen
Op 'n dag stel meneer Venter vas dat hy stadig maar seker besig is om deurskynend te word! Geen dokter kan hom help nie en dit word elke dag erger! Sy hond Snorrie het geen probleem daarmee nie en mevrou Eloff, wat twee keer per week sy huis kom skoonmaak, nog minder. Want terwyl sy skoonmaak, gaan sit sy dikwels op 'n kombuisstoel. Net om 'n bietjie te rus. Maar dit kan ook gebeur dat meneer Venter reeds daar sit ...
Illustreerder: Beatrice Rodriguez
Hierdie woordlose prenteboek bied 'n nuwe en vermaaklike blik op die bekende jakkals-en hoenderverhaal. Jakkals steel 'n hoender en die hoender se bekommerde vriende - 'n beer, haas en haan - agtervolg hulle dadelik. Hulle reis inderhaas deur 'n woud, oor 'n berg, die see, dag en nag. Wanneer hulle uiteindelik by die jakkals se woning aankom, begroet 'n onverwagse gesig hulle.
Die drie vriende
Illustreerder: Carina Diedericks-Hugo
In 'n huisie by die see woon 'n kat, 'n hond en 'n muis gelukkig saam. Op 'n dag klop 'n vreemdeling aan die deur en bied aan elkeen 'n spesiale geskenk. Wie is hierdie misterieuse verkoopsman wat hulle wêreld op sy kop keer? Kan hulle gelukkige huisie hierdie storm oorleef?
In die Kloue van die Draak
Hanno den Boer
DIT IS 'N BEKENDE STORIE
Lank terug was daar'n dorpie wat baie swaar gekry het onder 'n draak wat daar naby gewoon het. Op 'n dag kom daar toe 'n ridder aan. Hy het by die draak se grot in gegaan, die draak verslaan, en so die dorpie van die draak bevry. Die mense was baie bly, en het hom as 'n held vereer.
Vertaler: Elna van der Merwe
'Ek woon in 'n gebou wat sewe verdiepings hoog is. Elke verdieping se deur lyk anders. Die eerste deur het baie slotte. Die gesin wat hier woon, is diewe. By die tweede deur is daar altyd baie modderspore. Dis waar die ou jagter en sy troeteltier woon . . .' 'n Fantastiese reis deur die verbeelding van 'n meisie wat elkeen van haar bure probeer voorstel deur net te kyk hoe hul voordeur lyk. Elke bladsy is gevul met eindelose besonderhede en verrassings!
Liewe Heksie en die helikopter
Illustreerder: Vian Oelofsen
Karel Kat kom kuier in Blommeland met sy nuwe helikopter. Almal kry 'n kans om saam te ry - selfs koning Rosekrans. Maar sal Liewe Heksie kan help wanneer Karel en die koning per ongeluk in groot moeilikheid beland?
Een van die gewildste Liewe Heksie-stories nou in prenteboekformaat vir 2- tot 4-jariges.